মডেলকে মারধরের অভিযোগে অভিনেতা আটক
টালিউড অভিনেতা অতীশ ভট্টাচার্যের বিরুদ্ধে থানায় অভিযোগ দায়ের করেছেন এক উঠতি মডেল। সেই অভিযোগের ভিত্তিতে ওই অভিনেতাকে মঙ্গলবার গ্রেফতার করে পুলিশ। 







বুধবার তাকে আদালতে হাজির করা হয়। পুলিশ সূত্রে বলা হয়েছে, উঠতি মডেলের দায়ের করা অভিযোগে জানানো হয়েছে, গত ছ’মাস ধরে তার ওপর লাগাতার নির্যাতন চালাচ্ছেন ওই অভিনেতা। জনপ্রিয় সিরিয়াল ‘সিআইডি’র বাংলা সংস্করণের বিভিন্ন পর্বে দেখা গিয়েছে অতীশকে। 




পুলিশ সূত্র জানায়, ২৯ জানুয়ারি সকাল ১০টা নাগাদ অভিযোগকারিনী ওই উঠতি মডেলকে জোর করে বাড়িতে আটকে রেখেছিলেন অতীশ। শুধু তাই নয়, ওই তরুণীকে মারধরও করা হয়েছিল বলে পুলিশকে তার অভিযোগে জানিয়েছেন ওই মডেল।  
ঘটনার বর্ণনা দিয়ে পুলিশ জানিয়েছে, অভিযোগকারি মডেলের শরীরে বেশ কিছু জায়গায় কামড়ের দাগ রয়েছে। অতীশ তাকে ঘুসি এবং লাথিও মারেন বলে ধারণা করা হচ্ছে। 
ঘটনার পর অভিযোগকারিকে নিয়ে যাওয়া হয় হাসপাতালে। সেখানে প্রাথমিক চিকিৎসা শেষে তাকে ছেড়ে দেওয়া হয়েছে। এ ছাড়াও তাকে বার বার হুমকিও দিয়েছেন অতীশ।

টালিউড অভিনেতা অতীশ ভট্টাচার্যের বিরুদ্ধে থানায় অভিযোগ দায়ের করেছেন এক উঠতি মডেল। সেই অভিযোগের ভিত্তিতে ওই অভিনেতাকে মঙ্গলবার গ্রেফতার করে পুলিশ।